Saya tak pernah tahu maksud "menghendap"…
tapi undang-undang menyatakan ia bermaksud dua atau lebih hubungan yang tak diingini.
Saya rasa itu yang saya lakukan. Hubungan yang tak diingini.
Mereka tak benarkan saya mendekati, tapi saya tak peduli.
Saya tetap mendekati.
SETIAP TAHUN, ADA LEBIH DARIPADA TIGA JUTA
KEJADIAN MENGHENDAP DI AMERIKA SYARIKAT
HANYA 7% PENGHENDAP DITAHAN
Dia sepatutnya dihalang tapi tidak.
Ia corak yang sama yang dia ulangi berulang kali.
Dah banyak kali dia boleh bunuh saya.
Saya didakwa dengan 13 jenayah dalam hidup saya
dan hanya lima disabitkan.
Saya sentiasa terlepas.
Saya pasti, dan saya yakin,
saya boleh buat apa saja dan takkan tertangkap.
SEBUAH SIRI NETFLIX
Saya lebih rela digelar pembunuh daripada penghendap, faham tak?
Saya nak dia rasa tekanan kerana diperhatikan.
Sesiapa saja boleh jadi penghendap.
Semuanya mengarut saja.
Saya masih gila begitu.
CORAK KELAKUAN
BANDAR JEFFERSON, MISSOURI
PENJARA BANDAR JEFFERSON
Saya tak berhak buat begitu.
PESALAH DILARANG BERADA DI SINI TANPA PENGAWASAN PEGAWAI
Ada banyak perkara yang saya boleh lakukan secara berbeza, tapi tidak.
Pilihan sememangnya di tangan saya.
Saya memilih untuk bertindak sebegitu.
Saya mungkin tak faham ketika itu, tapi saya dah faham sekarang.
Nama saya Daniel Thompson, saya didakwa melakukan penghendapan teruk pada 2008.
Saya harap saya boleh undurkan waktu dan dengar nasihat orang yang kata,
“Hei! Lupakan dia. Mari!"
Patutnya saya dengar.
Saya membesar di timur laut Kansas, di luar bandar.
Semua orang saling mengenali, kenal anak-anak jiran.
Semua dah biasa untuk tidak mengunci pintu rumah
dan tak perlu bimbangkan apa-apa.
Saya tak ada ramai kawan ketika membesar.
Saya tak reti bersosial dengan orang lain,
sebab saya tak percayakan mereka.
Rasanya pada umur 12 atau 13 tahun, saya disahkan menghidap PDD,
Gangguan Perkembangan Pervasif, salah satu cabang autistik.
Selain daripada itu, saya dibesarkan dengan baik.
PADA UMUR 17 TAHUN, DANIEL THOMPSON MENGENALI ANGIE DI KEM MUSIM PANAS
DIA BERUMUR 15 TAHUN
Angie seorang yang bersemangat. Dia gembira.
Dia peramah.
Setiap kali saya lihat dia, dia sentiasa tersenyum.
Matanya berwarna hijau, dan saya suka mata berwarna hijau.
Tapi ayah tiri dia dapat tahu umur saya. Dia 15 tahun, saya pula 17 tahun.
Dia cakap, “Jarak umur terlalu jauh. Hubungi semula tahun depan.”
Saya hubungi dia setahun kemudian.
Dia tak sangka dah setahun berlalu,
sebab apabila dia terima panggilan daripada saya, dia sangat seronok.
Saya mengenali Daniel semasa tahun pertama sekolah tinggi.
Dia teman lelaki pertama saya.
Nama saya Angelyn, saya mangsa menghendap yang terselamat.
Saya bercakap dengan Daniel melalui telefon
dan beritahu tempat tinggal saya.
Tahu-tahu saja ada sebuah trak sampai, dan dia rupanya.
Saya tak pernah berada dalam situasi
di mana saya baru saja lepas berbual, dan tiba-tiba orang itu terus muncul.
Saya betul-betul suka dia.
Di awal perkenalan kami, tiada apa-apa yang pelik.
Hubungan yang biasa pada awalnya.
Tapi semakin lama, dia menjadi semakin kuat cemburu.
Dia akan hubungi sepanjang malam.
Jika dia tak dapat hubungi saya atau kawan saya melalui telefon,
dia akan muncul di mana saya berada,
dan sampai pada satu tahap, dia akan sentiasa berada di situ.
Ibu bapa saya mula letakkan had masa
untuk dia berada di situ.
Dia akan menyelinap masuk melalui laluan anjing di rumah ibu bapa saya.
Saya akan terbangun sambil dia di atas saya,
mengibas-ngibas duit kertas untuk bangunkan saya.
Tapi pada masa itu saya sangka itu cinta.
Saya sedarlah sekarang itu bukan cinta.
Tapi pada masa itu bila awak dapat perhatian seperti itu,
dia nak luangkan masa bersama awak, jaga awak dan sebagainya,
saya tak rasa ia pelik pada waktu itu.
EMPAT TAHUN KEMUDIAN, ANGIE DAN DANIEL BERKAHWIN DAN MEMPUNYAI ANAK
Angie dan saya mempunyai tiga anak lelaki.
Kami berpindah ke St. Joe, Missouri, berdekatan keluarganya.
Ya, kami sangat bahagia.
Tapi kemudian saya buat perkara dungu, dia pun sama,
sebab kami masih muda dan saya nak bebas untuk pergi ke mana-mana
dan itu yang saya buat. Saya akan keluar sepanjang malam.
Ia buat keadaan jadi bertambah buruk,
banyak pertengkaran sehingga buat saya mengamuk.
Keganasan itu bermula daripada perkara kecil.
Saya tak boleh tidur di atas katil apabila dia marah.
Dia akan tendang saya sampai jatuh daripada katil,
atau dia akan jadi marah dan baling barang-barang, dan menolak-nolak saya,
perbuatan seperti itu.
Semakin lama, ia menjadi semakin teruk.
Dia akan pukul kepala saya, di rambut saya,
bahagian yang tak boleh nampak kesan lebam,
atau melemaskan saya dengan bantal.
Sampai satu tahap di mana saya akan buka langsir, di ruang tamu,
dan saya akan tulis "Tolong," di tingkap, dengan harapan,
ada orang akan perasan dan bantu.
TOLONG
Tiada siapa bantu.
Ini gambar anak-anak saya ketika kecil.
Ini anak sulung saya, ini Dan dan saya,
anak pertama kami.
Ketika mencari gambar-gambar ini,
setiap gambar yang saya jumpa, ada kenangan buruk…
Kenangan buruk dalam setiap gambar.
Ini gambar di pangsapuri.
Anak saya di dalam gambar ini,
dan saya sedang mengandung pada waktu ini.
Ada suatu ketika saya terdengar bunyi bising di bahagian belakang.
Saya pergi ke hujung laluan, dan dia ada di situ.
Dia masuk melalui pintu ini,
dan anak saya berada di dalam bilik ini di atas katilnya,
dan saya berlari keluar dari bilik tidur ini.
Saya masuk ke sini dan angkat dia.
Apabila saya tiba di pintu, dia pegang saya.
Dia cekik saya.
Dia cekik saya sehingga…
Saya ingat kaki anak saya mencecah ke lantai,
dan saya jatuh melutut, kemudian saya pengsan.
Apabila saya sedar, dia sedang menarik rambut saya,
mengheret saya ke dapur,
dan dia duduk sambil mengacu pisau di leher saya.
Kejadian itu banyak kali berlaku.
Dia masuk, pukul saya dan keluar.
Apabila saya hubungi polis, dia dah tiada.
SELEPAS BEBERAPA KALI SERANGAN GANAS,
ANGIE MENDAPATKAN PERINTAH SEKATAN
IA MENGHALANG THOMPSON DARIPADA MEMASUKI RUMAH
Tiada perlindungan pun dengan perintah sekatan.
Ia hanya sekeping kertas.
Dia sentiasa kembali.
Dia sentiasa jumpa saya.
Dia mungkin ada di bawah kereta,
atau di tempat duduk belakang, dan pernah sekali di bawah meja di tempat kerja.
Dia sentiasa tahu lokasi saya.
Jika dia tak tahu, dia boleh cari sampai jumpa.
Saya rasa dia menghendap saya sebab dia anggap saya miliknya.
Saya milik dia. Dia mengawal saya sepenuhnya.
SELEPAS TIGA TAHUN, ANGIE MELARIKAN DIRI KE PUSAT PERLINDUNGAN WANITA
2000 MAC
TIGA BULAN KEMUDIAN, ANGIE MENGENALI PASANGAN BARU DAN TINGGAL BERSAMANYA
Saya mengenali Brandon,
dan buat keputusan untuk berpindah ke rumahnya, dan bawa anak-anak bersama.
Tapi saya tahu ia belum berakhir.
Saya cuba segalanya untuk menyelamatkan perkahwinan ini.
Kemudian saya dapat tahu dia bersama lelaki lain,
dan saya marah.
Tergamak dia buat begitu?
Kami ada anak bersama.
Dalam fikiran saya asyik berfikir,
"Saya akan bunuh dia."
"Saya pasti akan bunuh dia. "
TIDAK LAMA SELEPAS TINGGAL BERSAMA,
POLIS DIPANGGIL KE SATU KEJADIAN DI RUMAH ANGIE DAN BRANDON
Suatu malam, kami berada di rumah,
dan kami dengar ada seseorang sedang berjalan di atas tikar di dapur.
Ada laluan yang panjang,
dan Brandon nampak bahu Dan.
Jadi kami tahu Dan ada di dalam rumah.
Saya menekan telefon bimbit, dan dia mendengarnya.
Tak berapa lama kemudian, dia keluar ikut pintu depan.
Polis datang.
Tapi mereka tak jumpa dia.
Apabila polis memeriksa ruang bawah tanah,
mereka jumpa beg dan sarung tangan.
Saya ada satu set pisau di atas kaunter,
dan pisau pemotong daging yang besar telah hilang.
Itu buat saya rasa seperti dia datang bersebab pada malam itu.
THOMPSON DITEMUI DI KAWASAN BERHAMPIRAN BERSAMA PISAU ITU
DIA TELAH DITAHAN DAN DIDAKWA ATAS KESALAHAN PECAH RUMAH
Saya rasa sangat marah…
sebab apabila dia pecah masuk, mereka jumpa sarung tangan, beg,
dan dia didakwa kerana mencuri sebab dia ambil pisau.
Itu bukan sekadar rompakan.
Dia boleh bunuh saya.
Dia dah hampir lakukannya, dan jika dia teruskan sikit lagi,
saya takkan berada di sini.
Hukuman patut lebih berat.
PADA NOVEMBER 2000, THOMPSON DIDAPATI BERSALAH KERANA MENCURI
DAN DIJATUHKAN HUKUMAN PENJARA LAPAN TAHUN
Saya marah pada dia.
Marah yang sangat membara.
Saya tak boleh kawal emosi saya dengan baik disebabkan PDD saya.
Walaupun saya tahu ia salah,
saya tak kisah sebab saya marah,
dan saya akan bertindak untuk menghilangkan kesakitan itu.
Sebab itulah saya pecah masuk rumah itu dan ambil pisau itu.
Saya memang nak mencederakan dia.
Saya rasa jika saya teruskannya, saya pasti akan melampaui batas.
Apabila saya dihukum penjara lapan tahun, saya rasa,
"Apalah sangat."
THOMPSON MENJALANI HUKUMAN SELAMA TUJUH TAHUN
SEBELUM DIBEBASKAN ATAS PAROL
Selepas dibebaskan, saya lupakan semuanya.
Saya lupakan Angie sepenuhnya dari memori saya.
SEJURUS SELEPAS DIBEBASKAN,
THOMPSON MENJALINKAN HUBUNGAN DENGAN JENNIFER
Jennifer, saya kenal dia secara dalam talian.
Kami agak serasi.
Dia pernah berada dalam hubungan yang penuh penderaan…
Ia sangat teruk.
Kami saling memahami, dan kami jadi rapat.
Dia bijak. Dia seorang ibu tunggal.
Melihat seseorang dengan tanggungjawab begitu
dan tahu keutamaannya, itu buat saya tertarik padanya.
Kami tak terus tinggal bersama.
Saya bantu anak-anak dia,
menjalankan peranan saya.
Kemudian, saya tinggal bersamanya.
Tapi pada suatu ketika,
dia mula mengawal hubungan ini.
Saya tak suka orang mengawal saya.
Saya tak suka disuruh-suruh.
Kemudian…
Kami mula bergaduh, dan saya berpindah keluar.
Saya biarkan kemarahan saya…
masalah kepercayaan, semua itu, menguasai saya.
Hei Jennifer, saya nak hubungi awak untuk minta maaf tentang malam semalam.
Saya tak benci awak.
Okey?
Saya sayang awak, selamat tinggal.
Saya rasa, itu…
Saya rasa sukar
untuk tinggalkan orang yang saya suka.
Jennifer, tolong cakap dengan saya, okey?
Tak salah pun bercakap dengan saya.
Tolonglah.
Saya tak dapat menerimanya.
Jawab telefon itu.
Berhenti mengarut, jangan asyik jadi perempuan tak guna.
Jika saya boleh akhiri hubungan dengan keganasan,
mungkin saya boleh hilangkan perasaan ini.
Saya akan datang sekarang dan saya akan duduk di rumah itu.
FEBRUARI 2008 PADA 25 FEBRUARI 2008,
PIHAK POLIS BANDAR BOLIVAR MENERIMA PANGGILAN KECEMASAN DARIPADA JENNIFER
Pada pukul 1:30 pagi, 25 Februari,
kami dapat panggilan tentang satu kes pecah rumah yang sedang berlaku.
Ini bukan panggilan pertama yang kami terima dari kediaman ini.
Nama saya Scott Hendrickson.
Pada 2008, saya adalah pegawai peronda di bandar Bolivar, Missouri.
POLIS BANDAR BOLIVAR, MISSOURI
Mangsa memaklumkan bahawa suspek yang memecah masuk rumahnya,
ialah bekas kekasihnya.
Namanya ialah Daniel Thompson.
Apa yang membimbangkan saya ialah corak kelakuannya
di mana dia asyik kembali
beberapa kali pada hari yang sama, berhari-hari.
Saya tak pernah lihat tahap kegigihan begitu.
Depan sana di sebelah kanan, adalah rumah yang dipecah masuk Daniel Thompson.
Apabila kami sampai di tempat kejadian, dia dalam keadaan terkejut.
Dia tak dapat nak bercakap.
Daniel berada di atas dia semasa dia kejut Jennifer bangun daripada tidur.
Dia mengacu pisau di leher Jennifer, dan tutup mulutnya dengan tangan.
Pergelutan terus berlaku.
Semasa pergelutan itu, suspek terjatuhkan pisau
dan mencekik Jennifer dengan kedua-dua tangannya.
Jennifer ambil pisau yang dijatuhkan itu dan menikam Daniel.
Selepas ditikam, Daniel terus melarikan diri.
Saya dapat mengesan dia tak lama selepas itu,
sedang mengerang kesakitan dan terbaring di atas jalan
di belakang tangki propana yang besar.
Kami menghubungi ambulans,
dan dia dimasukkan ke dalam ambulans dan dibawa ke hospital tempatan.
PADA MALAM YANG SAMA, THOMPSON TELAH DITAHAN
DAN DIDAKWA ATAS KESALAHAN MENGHENDAP DAN MENYERANG
Dia tertangkap sebab dia ditikam.
Saya percaya itu sebab dia tak bunuh Jennifer.
Apabila seseorang itu terlalu bersungguh,
dia akan tunjuk yang dia takkan berhenti walau apa pun.
PADA 16 NOVEMBER 2009,
THOMPSON MENGAKU BERSALAH KERANA MENGHENDAP DAN MENYERANG
DIA DIBERIKAN TEMPOH PERCUBAAN DAN DILEPASKAN
BANDAR JEFFERSON, MISSOURI
Saya tak rasa tempoh percubaan wajar untuk kes ini.
Thompson masuk ke rumah Jennifer,
mencekik dan mengacu pisau di lehernya.
Dia patut bertanggungjawab dan mendapat hukuman lebih berat
berbanding hukuman tanpa penjara.
MISSOURI MENENTANG KEGANASAN RUMAH TANGGA DAN SEKSUAL
Nama saya Matthew Huffman.
Saya adalah ketua pegawai perhubungan awam
di Pakatan Missouri Menentang Keganasan Rumah Tangga dan Seksual.
MATTHEW HUFFMAN TELAH MENELITI NOTA KES THOMPSON
BERKENAAN ANGIE DAN JENNIFER
Semasa melihat sejarah kelakuan penderaan dan penghendapan Thompson
terhadap Jennifer dan Angie,
perkara yang menarik perhatian saya ialah kelakuan yang sama
yang berlaku kepada setiap individu ini, menunjukkan satu corak.
Ia bermula dengan gangguan panggilan telefon,
menjejak lokasi wanita yang menjalinkan hubungan dengannya,
muncul di rumah mereka dengan kerap secara tiba-tiba.
Mencekik mereka.
Mengacu pisau di leher.
Pisau digunakan berulang kali dalam tindakan keganasannya,
dan biasanya corak penderaan begini,
akan bertambah teruk.
Sebab itulah saya tak rasa percubaan
sesuatu yang wajar.
Percubaan, melainkan ia sangat tegas,
dengan pemantauan yang kerap terhadap individu tersebut,
membantu mereka secara berterusan untuk mengenal pasti dan membetulkan
corak kelakuan penderaan mereka,
ia takkan dapat menyelesaikan atau membaiki masalah itu.
Thompson ada masalah kesihatan mental yang perlu diberi perhatian.
Semua orang patut dibantu untuk itu,
tapi penyakit mental bukanlah alasan untuk melakukan keganasan dan penderaan.
Kita sentiasa bercakap tentang perubahan dan pemulihan.
Saya tak cakap ia tak berkesan, tapi untuk menjayakannya,
individu yang mendera itu perlu ada rasa ingin berubah.
Mereka perlu menyedari tindakan mereka, dan ingin berubah.
Dia tak menunjukkan yang dia faham tindakannya itu satu penderaan.
Apabila Thompson diberi percubaan,
saya bimbangkan keadaan mangsa-mangsanya.
Tapi lebih daripada itu, saya juga bimbangkan orang lain yang berpotensi
untuk menjalinkan hubungan dengan dia.
Saya pasti dia akan mengulangi tindakannya
dan keganasannya akan bertambah teruk.
Sebut nama pertama awak.
ARKIB SOAL SIASAT POLIS
Dah berapa lama awak kenal Daniel?
BILIK SOAL SIASAT SEDANG DIGUNAKAN
Tiga bulan rasanya.
Bagaimana awak kenal dia?
Melalui Internet.
OGOS 2010
DUA TAHUN SETENGAH SELEPAS KEJADIAN DENGAN JENNIFER,
DETEKTIF DI DAERAH ST. CLAIR DIPANGGIL UNTUK KE TEMPAT KEJADIAN PECAH MASUK
Nama saya Mike Crocker.
Pada 2010, saya adalah detektif di Pejabat Syerif Daerah St. Clair.
Pertama kali saya kembali di sini,
ia sememangnya buat saya teringat kembali.
Apabila saya tiba di tempat kejadian, wanita itu dalam keadaan histeria,
menjerit, tidak terkawal.
Ada kesan darah di merata tempat.
Ada seorang lelaki terbaring di atas katil dengan kesan tikaman di dada.
Wanita itu beritahu ada seseorang masuk ke dalam rumah
dan membunuh lelaki yang bersama dengannya pada malam itu.
WANITA TERSEBUT, YANG MAHU IDENTITINYA DIRAHSIAKAN,
DIBAWA KE PEJABAT SYERIF DAERAH ST. CLAIR UNTUK SOAL SIASAT
DAERAH ST. CLAIR
Adakah itu teman lelaki awak?
Lelaki yang mati di sisi saya?
Saya baru kenal dia.
Okey.
Apa nama pertama dia?
James.
Awak tahu nama keluarga dia?
Vail. V-a-i-l.
Semasa soal siasat, dia terangkan kepada kami
bahawa bekas teman lelakinya, Daniel Thompson
yang pecah masuk ke rumah dan membunuh James Vail.
Apabila awak masuk tidur,
adakah pintu rumah dikunci?
Ya. Saya kunci pintu itu.
James juga memeriksa beberapa kali.
Berapa lama awak dah masuk tidur
apabila ia berlaku?
Tak berapa lama.
Saya tak pasti.
Awak ada dengar apa-apa?
Saya tak dengar apa-apa.
Okey.
Dia mesti tunggu di luar.
Dia mesti memerhatikan kami.
Dia mungkin tikam James menggunakan pisau saya.
Dia memang gila.
Dia pernah menjalinkan hubungan dengan Daniel Thompson,
tapi ia menjadi teruk dengan cepat.
Dia panas baran,
dan dia sangat marah apabila wanita ini putuskan hubungan.
Dia menghendap dan mengugut wanita ini
sejak mereka putus.
Dia sentiasa nak tahu lokasi wanita ini, dengan siapa wanita ini bersama.
Wanita ini takut pada dia.
Pihak polis tempatan pernah beberapa kali dipanggil ke rumah wanita ini.
Kami bercakap dengannya tentang pisau yang dibawa ke rumah wanita ini
pada siang hari, sebelum pembunuhan itu.
Apabila dia pergi ke rumah,
dia ada kata apa-apa kepada James?
Seperti “Siaplah awak.” “Saya akan cederakan awak."
“Awak ganggu wanita saya?”
Tidak. Dia hanya lihat James
dan gelap pandangan matanya.
Saya tak pasti itu sebab dia marah
atau apa, tapi, oh Tuhan.
Dia sangat marah.
Saya fikir, Dia memang nak mengamuk."
THOMPSON TELAH DITANGKAP DAN DIDAKWA ATAS PEMBUNUHAN JAMES VAIL
Saya menjalinkan hubungan dengan dia, tapi dia menipu saya.
Saya tak suka ditipu.
Dia adalah sasaran saya.
Saya tak tahu pun lelaki ini akan berada di situ.
Saya tak kenal pun siapa dia.
Saya tak tahu pun mereka bersama.
Saya tak tahu pun nama dia.
Tapi apabila saya masuk ke dalam, dia ada di situ.
Awak fikirkan semuanya, emosi awak,
semuanya bercelaru dan tiba-tiba…
Perasaan mendesak mula datang, dan awak merasakannya dan ia seperti,
"Buat sajalah.” Itu yang berlaku.
Memandangkan ia sangat gelap,
saya tersalah agak jarak saya
dan dia yang terkena.
Mak bawakan kamu rama-rama.
Pembunuhan James boleh dielakkan.
Thompson dilepaskan banyak kali sepanjang perbuatannya
mendera dan menghendap wanita-wanita lain.
Semua perbuatan menghendapnya selama ini telah mengakibatkan ini.
Nama saya Bonnie Vail, dan saya ibu kepada James Raymond Vail.
Dia telah dibunuh oleh Daniel Thompson.
Mak sayang kamu.
James mempunyai personaliti yang menakjubkan.
Dia sangat periang, seorang yang bersemangat.
Dia ada hubungi hari itu, dan saya tanya keadaannya, dan dia kata,
"Saya sangat seronok."
"Saya jumpa orang yang sangat baik dan kami berseronok."
Dia sangat gembira.
Itu adalah kata-kata terakhir dia.
Kematian James buat saya sangat marah.
Saya nak tahu tentang Thompson ini,
sebab saya nak lihat jika dia mempunyai sejarah mendera dan menghendap.
Saya mula mencari di Internet,
rekod awam, keratan akhbar,
Saya jumpa beberapa kes mengenai dia.
Setiap kes ada melibatkan pisau dan dia menghendap atau pecah masuk,
kemudian saya sedar ini adalah satu corak.
Dia pernah ditangkap banyak kali,
tapi mereka tak mahu buat apa-apa dengan dia.
Saya nak semua orang tahu ini bukan berlaku sekali saja,
dan saya takkan berputus asa sehingga suara saya didengari.
Saya masih belum boleh bersedih selagi lelaki ini tak dipenjarakan.
Dia harus dipenjarakan.
OKTOBER 2011
PADA OKTOBER 2011,
DANIEL THOMPSON DIBICARAKAN ATAS PEMBUNUHAN JAMES VAIL
DIA DIDAPATI BERSALAH ATAS PEMBUNUHAN TAHAP KEDUA
DAN MENUNGGU HUKUMAN SELAMA LAPAN MINGGU
Saya melihat kes itu dan jadi sangat marah.
Ia tak patut sampai ke tahap itu.
Pada malam Daniel pecah masuk rumah saya, dia pegang pisau.
Brandon mungkin menerima nasib seperti James malam itu.
Saya rasa apabila seseorang buat sesuatu seperti ini
sejarah hidup mereka harus diteliti,
kerana ia menunjukkan satu corak
dan saya tahu saya perlu bantu.
Saya ingat lagi saya hubungi pendakwa,
perkenalkan diri saya, dan cerita apa yang telah saya lalui.
Dia mahu kami datang dan beri keterangan pada hari penetapan hukuman Thompson.
DISEMBER 2011 PADA 15 DISEMBER 2011,
ANGIE MEMBERI KETERANGAN PADA HARI PENETAPAN HUKUMAN THOMPSON
Saya berjalan menuju ke kandang saksi,
dan saya nampak mata kecilnya menjeling ke arah saya.
Seperti dia sangat marah.
Tapi saya tak gentar.
Saya tahu pada waktu itu jika saya bersuara dia pasti akan dipenjarakan.
BERDASARKAN KETERANGAN ANGIE, THOMPSON DIJATUHKAN HUKUMAN PENJARA SEUMUR HIDUP
DIA MENDAPAT HUKUMAN MAKSIMUM SELAMA TIGA PULUH TAHUN
IA BERMAKSUD DIA AKAN LAYAK UNTUK MENDAPAT PERCUBAAN PADA 2034,
SELEPAS MENJALANI HUKUMAN SELAMA DUA PULUH TIGA TAHUN
Saya tak rasa hukuman itu setimpal dengan perbuatannya.
Saya tak faham bagaimana seseorang boleh buat jenayah yang sebegitu…
dipenjarakan seumur hidup dan layak untuk memohon parol.
Itu tak betul.
Saya faham, dia "layak". Dia mungkin tak dapat keluar.
Tapi ia juga bermaksud, dia mungkin dapat keluar,
Saya bimbangkan mangsa yang telah bersuara,
sebab jika dia keluar, dia sudah berusia.
Tiada rumah, tiada kerja, tiada kereta, tiada kehidupan.
Itu akan buat dia marah.
Jadi saya risau jika dia keluar, ia pasti akan menakutkan.
BEKAS MANGSA THOMPSON BOLEH MEMBERI MAKLUMAT
UNTUK DIPERTIMBANGKAN PADA PERBICARAAN PAROL NANTI
Itu pada tahun 2010.
Awal tahun itu, dia ada serang seorang mangsa pada bulan Mac.
Disebabkan wanita itu menolak, Thompson membakar pangsapurinya.
Saya dan Bonnie sangat rapat.
Tragedi merapatkan kami, dan kisahnya bermula selepas kisah saya berakhir.
Saya berterusan mencari sesuatu yang saya boleh guna
ketika parol nanti untuk menunjukkan yang dia berbahaya kepada masyarakat
dan dia tak boleh dibebaskan.
Dia perlu meringkuk dalam penjara kerana hukumannya seumur hidup.
Tapi di Amerika Syarikat, Missouri, ia bukanlah seumur hidup.
Mungkin 25 tahun.
Dia tak boleh dibebaskan awal.
Pasti akan ada mangsa baru.
Pasti ada orang lain, sebab dia takkan berhenti.
Dia tak dihalang.
PENJARA ALGOA PENJARA BANDAR JEFFERSON
Angie adalah musuh saya sehingga saya mati.
Saya ingat saya dah lupakan dia. Saya sangka begitu.
Kemudian dia muncul semula.
Saya tak rasa dia akan berhenti ganggu saya.
Saya rasa mungkin dia takut.
Dia takkan lupakan malam itu
dan saya rasa dia hidup dalam ketakutan.
KAPASITI UNTUK BILIK MELAWAT-A PENGURUS KESELAMATAN
Saya tak benci dia.
Saya tak…
Saya tak berdendam padanya kerana dia…
Dia wanita yang saya cintai.
Saya sakiti dia.
Saya masih tak lupa sehingga hari ini, dan saya masih fikirkan tentang dia.
Maksud saya…
Orang selalu cakap, kita pasti ingin kembali pada perkahwinan pertama.
Saya harap saya boleh dapat itu semula.
Saya tahu ia takkan berlaku.
SEMUA KOMUNIKASI DI KAWASAN INI ADALAH DI BAWAH PENGAWASAN AUDIO/VIDEO
Awak tak tahu perasaan mengambil nyawa seseorang.
Ia tak seperti yang dipaparkan dalam TV.
Ia akan menghantui awak. Awak takkan dapat lupakannya.
Saya tak bangga dengan tindakan saya.
Saya benci apa saya dah buat.
Saya bertanggungjawab atas pilihan saya.
Saya takkan salahkan orang lain atas pilihan yang saya buat.
Tapi saya nak orang percaya bahawa seseorang itu boleh berubah.
Saya tak mahu orang membenci saya. Saya tak…
Saya pun manusia. Bukan binatang.
Jika Dan kata dia dah berubah kerana dia menghadiri beberapa kelas,
atau mengenal agama, atau berubah dengan sendirinya,
janganlah percaya semua itu.
Jika dia mahu berubah, dia dah lakukannya sejak dahulu lagi.
Saya rasa dia cakap begitu untuk cuba memanipulasi sistem.
Saya rasa dia akan mengubah kata-kata dan mengubah beberapa perkara
untuk buat sistem melihat dia sebagaimana dia mahu dilihat.
Tapi dia sebenarnya tak berubah.
Saya yakin sekiranya dia dibebaskan, dia akan mengulangi perbuatannya.
Ada corak, dan corak itu tak berubah.
Penting untuk semua orang nampak itu.